CELEX: 62013TN0540
Language: et
Date: 2013-10-01 00:00:00
Title: Kohtuasi T-540/13: 1. oktoobril 2013 esitatud hagi — Société européenne des chaux et liants versus Euroopa Kemikaaliamet

1.2.2014   
            
            
               ET
            
            
               Euroopa Liidu Teataja
            
            
               C 31/10
            
         1. oktoobril 2013 esitatud hagi — Société européenne des chaux et liants versus Euroopa Kemikaaliamet
   (Kohtuasi T-540/13)
   2014/C 31/18
   Kohtumenetluse keel: prantsuse
   
      Pooled
   
   
      Hageja: Société européenne des chaux et liants (Bourgoin-Jallieu, Prantsusmaa) (esindaja: advokaat J. Dezarnaud)
   
      Kostja: Euroopa Kemikaaliamet
   
      Nõuded
   
   Hageja palub Üldkohtul:
   
               —
            
            
               rahuldada äriühingu ECL nõue vabastada ta täielikult talle määratud ja teatavaks tehtud trahvi maksmise kohustusest.
            
         
      Väited ja peamised argumendid
   
   Hageja palub, et ta vabastataks haldustasu maksmise kohustusest, mida nõutakse Euroopa Kemikaaliameti 21. mai 2013. aasta otsuses SME(2013) 1665, milles tuvastati vigu parandava avalduse alusel, mille hageja esitas pärast seda, kui Euroopa Kemikaaliamet oli algatanud ettevõtja suuruse kontrollimise menetluse, et hageja ei vasta väikeettevõtjatele ette nähtud vähendatud tasu kohaldamise tingimustele.
   Oma hagi toetuseks esitab hageja teatud arvu väiteid, mis tuginevad:
   
               —
            
            
               asjaolule, et määratud sanktsioon on ebaproportsionaalne võrreldes veaga, mida on võimalik talle ette heita;
            
         
               —
            
            
               asjaolule, et ta parandas oma avaldust kohe, Euroopa Kemikaaliameti lihtsa järelepärimise järel;
            
         
               —
            
            
               asjaolule, et keeles, mis ei ole tema peamine suhtluskeel, koostatud äärmiselt tehnilisest toimikust vääralt arusaamine on vabandatav;
            
         
               —
            
            
               automaatse sanktsiooni ebamõistlikkusele.